Den 1. januar 1973 trådte Danmark ind i EF sammen med Storbritannien og Irland, og det blev to dage senere, altså for præcis 40 år siden, markeret med en særlig fodboldkamp på Wembley mellem de "gamle" EF-lande, Frankrig, Holland, Belgien, Italien, Luxembourg og Vesttyskland, og de tre "nye".

Begge mandskaber var besat med store stjerner, og det blev de "nye" lande, som vandt, 2-0 på mål af Henning Jensen og Colin Stein.

Henning Jensen scorede i det 49. minut efter et perfekt indlæg fra Bobby Charlton, og billedet af danskeren, der header hængende i luften, blev senere brugt på forsiden af romanen "Fodboldenglen", skrevet af Hans Jørgen Nielsen.

Selv om kampen primært var en opvisningskamp, blev målet faktisk Henning Jensens mest berømte i karrieren, som ellers bød på mange store kampe for Borussia Mönchengladbach og Real Madrid.

De "gamle"

Christian Piot (46. Dino Zoff) – Marius Trésor (46. Wim Suurbier), Horst Blankenburg, Franz Beckenbauer (46. Ruud Krol), Berti Vogts – Wim van Hanegem (46. Herbert Wimmer), Günter Netzer, Johan Neeskens – Jürgen Grabowski, Gerd Müller, Georges Beretta

De "nye"

Pat Jennings – Peter Storey, Bobby Moore, Norman Hunter, Emelyn Hughes – Colin Bell (75. John Steen Olsen), Johnny Giles, Bobby Charlton – Peter Lorimer, Colin Stein, Henning Jensen (60. Alan Ball).